Gandia rep l'alumnat d'FP en pràctiques de Laval per a treballar en empreses hostaleres i de comerç
28 novembre 2023

## Gandia rep l'alumnat d'FP en pràctiques de Laval per a treballar en empreses hostaleres i de comerç28 novembre 2023Última actualització: 28 novembre 2023

![](../gestion/img/76e66dbe7111cce8d6428502e5c1d72487eb4b537c78848c747f78e25a72e9c4.jpg)  
  

La **regidora delegada d'Agermanaments, Liduvina Gil**, ha rebut hui en el Saló Laval de l'Ajuntament de Gandia a l'**alumnat d'FP en pràctiques de Laval (França)**, que tindrà l'oportunitat de treballar durant **un mes en empreses de la ciutat**.

  
En aquesta recepció, la regidora ha estat acompanyada de **Angélique Lapage i Dominique Menager, tutors dels alumnes de Laval**; **Bernardo Mendieta, María Moraguez i Amparo MIret** en representació de les **empreses** que acullen als alumnes francesos per a realitzar les seues pràctiques.

Es tracta de **12 joves**, 6 que duran a terme pràctiques de comerç i altres sis que ho faran de rebosteria i forn.  
  
**Gil** ha volgut donar les gràcies a les empreses per implicar-se en la iniciativa i posar-se a la disposició d'aquests alumnes que els ajuden en la seua formació. _**"Any rere any acullen a aquests alumnes que ací podran conéixer una altra cultura i adquirir les habilitats que ací s'utilitzen. Som una ciutat acollidora i cada any comptem amb més alumnes. Això és un senyal que les coses estan funcionant bé"**_.  
  
Per part seua, Angélique Lapage ha agraït als tutors, empresaris i al consistori la seua implicació i ha expressat el seu desig que els alumnes aprofiten l'experiència d'estar en una ciutat molt bonica i que sempre ha tractat molt bé als joves que participen en aquesta mena d'intercanvis. En aquesta línia, els alumnes han mostrat el seu agraïment per poder gaudir d'aquesta oportunitat i de tots els atractius de Gandia.  
  
Finalment, els representants de les empreses han destacat que no sols els estudiants aprenen sinó que les entitats també s'enriqueixen amb la iniciativa, al mateix temps que han destacat el paper del centre escolar que tutela i forma molt bé a uns joves que venen amb moltes ganes d'aprendre.

[Twittear](https://twitter.com/share)